alibayram/wikipedia-40-langs huggingface dataset:
Saab

Saab (tidligere Svenska Aeroplan AB) er en svensk industrikoncern med produktion af bl.a. våbensystemer, flyvemaskiner og elektronik.

Saab blev grundlagt i 1937 af Marcus Wallenberg. I 1947 begyndte Saab også at producere biler og lastbiler. Lastbilproduktionen blev i 1968 lagt ind i et joint venture Scania-Vabis, kendt som Saab-Scania. Bilproduktionen blev i 1990 lagt ind i et joint venture med General Motors (Saab Automobile). I 2000 overdrog Saab sin andel af Saab Automobile til GM. Saab solgte sin andel af lastbilproduktionen i 1995 og har således i dag alene aktiviteter inden for fly- og forsvarsindustri.

Fly 
 Saab 17: B 17 (Bomb) og S 17 (Spaning), 322 bygget, tosædet fra 1940 – bl.a. brugt af Den Danske Brigade/Eskadrille i 1944-45.
 Saab 18: B 18, S 18 og T 18 (Torped), 242 bygget – tomotoret, tresædet propelfly fra 1942.
 Saab 21: J 21 (Jakt) og A 21 (Attack), 298 bygget – enmotoret propelfly fra 1943.
 Saab 21R: J 21R (Readrift), 62 bygget – Saab J 21 med de Havilland Goblin (RM1) turbojetmotor fra 1947.
 Saab 29 Tunnan: J 29, A 29 og S 29, 661 bygget – en de Havilland Ghost jetmotor (RM2B), fra 1948. Deltog i den congolesiske borgerkrig 1960-64.
 Saab 32 Lansen: A 32A, J 32B og S 32C, 447 bygget – tosædet kampfly med en Rolls-Royce Avon jetmotor (RM6C), fra 1952.
 Saab 35 Draken: J 35, S 35, Sk 35 (Skoling), F-35 (Jagerbomber), RF-35 (Rekognosceringsfly) og TF-35 (Trainer Fighter), 644 bygget – overlydsjager fra 1955.
 Saab 37 Viggen: 329 bygget – RM8 turbofan, fra 1967.
 Saab JAS 39 Gripen: 39A og 39C (ensædede); 39B og 39D (tosædede) – RM12 turbofan, fra 1988.
 Saab 90 Scandia, tomotoret passagerfly fra 1946, 18 bygget.
 Saab 91 Safir, elementærtræner fra 1945, 323 bygget.
 Saab 105: Sk 60 jetovergangstræner fra 1963, 150 til Sverige og 40 til Østrig.
 Saab 340, commuterfly, to General Electric C17 turboprop, fra 1983.
 Saab 2000, forlænget Saab 340 fra 1993.
 T-17 Supporter, MFI-17 (Malmö FlygIndustri), elementærtræner fra 1969.

Referencer

Litteratur 
 Koefoed, H.: SAAB fly gennem 50 år i Luft- og Rumfartsårbogen 1987-88, 1987, Luft- og Rumfartsforlaget,

Eksterne henvisninger 

 Saab Museum, Trollhättan, Sverige
 Saab Danmark's officielle hjemmesider 

 
Fremstillingsvirksomheder fra Sverige
Etableret i 1937
Fly- og helikopterproducenter
Investor AB
Luftfart i Sverige
Saar

Saar (fransk: Sarre) er en biflod til Mosel og ligger i det vestlige Tyskland og nordlige Frankrig. Floden er 246 kilometer lang, 126 km i Frankrig og 120 km. i Tyskland. Floden har givet navn til den tyske delstat Saarland, som den flyder igennem fra syd til nordvest.
Tidligere var floden vigtig for industrien i Saarland til transport af stål, jern og kul.
I byen Völklingen kan ses et jernstøberi Völklingen jernstøberi, som er på UNESCOs liste over verdenskulturarv

Eksterne henvisninger 

Floder i Frankrig
Floder i Saarland
Floder i Rheinland-Pfalz
Sabah

Sabah (tidligere Britisk Nordborneo) har siden 1963 været en delstat i Malaysia. Hovedstaden er Kota Kinabalu tidligere benævnt som Jesselton.
Delstaten har et areal på 76.115 km². Sammen med Sarawak og øen Labuan udgør den de malaysiske provinser på Borneo.
Borneo omfatter i øvrigt sultanatet Brunei indesluttet som to enklaver i Sarawak på nordkysten, samt den indonesiske provins Kalimantan. Sydøstasiens højeste punkt, Mt. Kinabalu på 4.095 m ligger i Sabah.

Nationalparker i Sabah 
Der findes en række nationalparker og andre former for naturreservater i Sabah. De betegnes også statsparker, da de administreres af dets statslige organ Sabah Parks og ikke er underlagt et overordnet føderalt organ, der omfatter hele den malaysiske føderation. Udover disse nationalparker findes andre vildtreservater eller på anden måde fredede og beskyttede områder, som administreres af Sabah Forestry Department og/eller Sabah Foundation.
Der findes følgende nationalparker, vildtreservater samt beskyttede og fredede naturområder:
 Crocker Range Nationalpark
 Kinabalu Nationalpark
 Pulau Tiga Nationalpark
 Tawau Hills Nationalpark
 Tun Sakaran Marine Nationalpark
 Tunku Abdul Rahman Nationalpark
 Turtle Islands Nationalpark
 Danum Valley Conservation Area
 Maliau Basin Coinservation Area
 Kinabatangan Wildlife Sanctuary
 Sepilok Orang Utan Sanctuary
 Tabin Wildlife Reserve
 Kota Kinabalu City Bird Sanctuary
 Sugud Islands Marine Conservation Area
 Rafflesia Forest Reserve

Eksterne links 

 Sabah Government Network – officiel website (på malay) (engelsk version)
 Sabah Tourism Board – officiel website (på engelsk)
 Sabah Parks – officiel website
Sabbatår

Et sabbatår er oprindeligt hvert syvende år, da jødernes marker skulle ligge brak.

Det benyttes nu om et friår, altså et års orlov fra arbejdspladsen eller uddannelsen til mental adspredelse og genopladning.
Betegnelsen kommer af ordet sabbat, der er den jødiske hviledag.

Se også

Eksterne henvisninger 
 Sabbatår  Dansk portal om sabbatår

Turisme
Jødedom
Arbejdsmarkedet
Rejser
Sabotage

Sabotage er forsinkelses- eller ødelæggelsesaktioner.

Etymologi 
Ordet stammet fra fransk: sabot, og betyder træsko og var også tidligere betegnelse for et fransk træskomageri. Begrebet opstod vist i den franske fagbevægelse i 1870'erne, hvor arbejderne som pression mod arbejdsgiveren ofte standsede fabrikken ved at smide deres træsko (=sabot) i maskinerne.

Sabotage i Danmark 
Under 2. verdenskrig betegnede sabotage i Danmark  Den danske modstandsbevægelses aktioner mod virksomheder, som arbejdede for besættelsesmagten eller sabotørernes ødelæggende aktioner mod bygninger, skibe, jernbaner m.v. I Danmark benyttedes også begrebet Schalburgtage om sabotage, der blev udført som gengældelse overfor modstandsbevægelsens sabotage. 

2. verdenskrig
Terrorhandlinger efter type
Franske ord og vendinger
Sacré coeur

Sacré coeur er – på fransk – (Jesu) hellige hjerte, genstand for andagt i den romersk-katolske kirke.

Vi kender det også fra fx kirken Sacré Coeur på Montmartre i Paris.

Symboler
Sadisme

Sadisme er en parafili, der kendetegnes ved seksuel lyst eller passion til at være dominerende eller styrende i et ellers ligestillet, erotisk forhold. Opkaldt efter Markis de Sade af den østrigske psykiater Krafft-Ebing, der tillagde betegnelsen en sygelig betydning. Derfor er den traditionelle opfattelse af sadisme: (sygelig)kønslig tilfredsstillelse ved at pine en anden. 

Det ses ofte, at seksuelt betonede overgreb og mord straks defineres som "sadistiske", selv om mord ikke er en del af den sadistiske sexleg. I disse situationer er det rigtigere at fokusere på voldsmandens (m/k) mentale tilstand, manglende følelsesmæssige indlevelsesevne og seksuelle ensomhed.

Se også 
Sadomasochisme

Parafili
BDSM
Sadist

Begrebet sadist bruges både om personer der dyrker en Sadomasochisme og om personer der lider af en mental forstyrrelse.

I sammenhængen Sadomasochisme er en sadist en person, der nyder at være dominerende i et forhold mellem to voksne partnere der ellers er ligestillede. 

Begrebet sadist bruges også om følelsesmæssigt kolde, mentalt forstyrrede personer der nyder at påføre smerte på andre mennesker i en ikke-seksuel sammenhæng jf. den oprindelige definition på sadisme.

Se også 
 Masochist
 Sadomasochisme

Kilder/henvisninger 
 Foreningen SMil
 Video om det at være sadist – SM bloggen Uniquelady.dk

Parafili
BDSM
Safari

Safari kommer fra swahili, hvor ordet betyder karavanerejse og fra det arabiske ord safar, der betyder rejse. Ordet safari anvendes i dag i flere sammenhænge:
 Safarirejse – en ekspedition eller rejse over land i Afrika for at opleve og evt. fotografere kontinentets storvildt og den øvrige natur
 Safari (browser) – en internet-browser udviklet af Apple Inc.
 Safari (tv-serie) – en tv-serie med Casper Christensen og Lars Hjortshøj
 Safari (album) − et Gnags-album fra 1982
 Safari (dokumentarfilm) – dansk dokumentarfilm fra 1954 instrueret af Jørgen Bitsch
 Safari (film fra 1994) – dansk kortfilm fra 1994 instrueret af Michael Katz Krefeld
 Safari (film fra 2009) – fransk film fra 2009 instrueret af Olivier Baroux

 Safari anvendes også som typebetegnelse i forbindelse med forskellige bilmærker, eksempelvis Nissan Safari, Pontiac Safari og Citroën Safari.
 Safari som betegnelse tilknyttet naturrelaterede forlystelses- og oplevelsesparker, eksempelvis Safari World i Bangkok
Saga (asynje)

Saga er asynje og seerske i nordisk mytologi.
Hendes bolig hedder Søkkvabek.

Saga en stor rolle i N.F.S. Grundtvigs forfatterskab, hvor hun opfattes som gudinde for historien. Hun frigøres her jævnligt fra sin nordisk mytologiske kontekst og glider ind i andre sammenhænge. Hun har fx en kernerolle i "Paaske-Liljen" fra Danne-Virke.

Asynjer
Sakkarin

Sakkarin eller saccharin er et kunstigt sødestof. Det hedder også benzoic sulfinide og har i praksis ingen fysiologisk brændværdi og er cirka 300 gange så sødt som sukker men har en bitter eller metallisk eftersmag, særligt i høje koncentrationer.

Sakkarin benyttes som tilsætningsstof i store dele af verden, herunder EU, og anvendes i sodavand, slik, medicin og tandpasta m.v. Sakkarin blandes tit med cyklamat, thaumatin eller xylit. Saccharin har E-nummeret E 954.

Den søde smag ved sakkarin blev opdaget af Constantin Fahlberg. 

Kunstige sødemidler
Sakramente

Et sakramente (af , "hellig") er en hellig handling og nådemiddel. Sakramenterne er en ved Jesus Kristus indstiftet tegnhandling.

Medens den romersk-katolske kirke har syv sakramenter (dåben, firmelsen, kommunionen, skriftemålet, de syges salvelse (den sidste olie), ægteskabet og præstevielsen), så opfatter man i den ortodokse kirke alt, hvad kirken gør som kirke, som sakramentalt. I stedet taler man i den ortodokse kirke om syv større sakramenter (de førnævnte) og en lang række andre handlinger og tjenester, som også har sakramental karakter.

Det centrale i den sakramentale handling er, at der sker en helliggørelse. Hvor man i den romersk-katolske kirke har ønsket af klarlægge, hvad der konkret sker i den sakramentale proces, har man afvist dette i den ortodokse kirke, og foretrækker følgelig at tale om hellige mysterier.

Den danske folkekirke, den reformerte kirke og de fleste protestantiske frikirker har med dåben og nadveren kun to sakramenter. Til forskel fra luthersk opfattelse hævder den reformerte kirke og frikirkerne, at et sakramente er en ren symbolhandling.

Også andre religioner har sakramenter. Hinduismen har en række handlinger, der kaldes Samskāra, der foretages i forbindelse med overgangene i livet (graviditet, fødsel, skole m.v.). Rastafarianisme regner indtagelse af cannabis som et sakramente.

Se også 
 Viaticum

Eksterne henvisninger 

Religion
Handlinger
Sakrilegium

Sakrilegium anvendes i dag om enhver handling, som skænder det hellige, og er synonymt med helligbrøde. Dette vil betyde at man gør en nedværdigende handling overfor noget helligt, så som at vanære gud.
Oprindeligt brugtes det kun om kirkeran.

Se også 
 blasfemi
 profan

Religion
Sakristi

Et sakristi er et rum i kirken, hvor messeklæder, liturgiske bøger, alterkar, monstranser, lys og andet, som bruges ved gudstjenesten, opbevares. Her ifører præsten (præsterne) sig den til gudstjenesten foreskrevne dragt. Af samme grund kaldes sakristiet mange steder også for præsteværelset eller skrudhuset.

De ældste danske sakristier stammer fra ca. 1250, men sakristier blev først almindelige i 14 – 1500-tallet. Sakristiet er knyttet til koret, den del af kirkerummet, hvor hovedalteret står. Man kan som regel kun komme ind i sakristiet fra koret. Dette gjorde sakristiet til kirkens sikreste rum, og derfor opbevarede man før i tiden ikke blot de gejstlige genstande i sakristiet, men også penge, skøder, breve og andre værditing, der blev gemt i kirkekisten. Vinduerne til sakristiet var af samme årsag tilgitrede.

Sakristan er navnet på en kirkebetjent, der har opsyn med et sakristi. Betjenten kan sammenlignes med en kordegn i en dansk kirke.

Kirkearkitektur
Rum
Saku Suurhall

Saku Suurhall er Baltikums største koncertsal og sportshal i Estlands hovedstad Tallinn, med plads til 10.000 tilskuere. Suurhall betyder i øvrigt "stor hal". Bryggeriet Saku er hovedsponsor.

Eurovisionens Melodi Grand Prix blev holdt her i år 2002.

Ekstern henvisning 
 Saku Suurhalls hjemmeside

Idrætsanlæg i Estland
Bygninger, konstruktioner og anlæg i Tallinn
Salam

Salām () er et af de arabiske ord for fred. Samtidig er det en hilsen (udtrykket lyder egentlig: Assalamu aleykum (arabisk: ٱلسَّلَامُ عَلَيْكُمْ), som muslimer (og i øvrigt alle i arabisktalende, persisktalende og tyrkisktalende lande), udtaler, hver gang de mødes, og som betyder "Fred være med jer". I daglig tale blot Salam. Et langtrukkent salaaam er parallelt til det danske heeeej i betydningen 'hvor er det lang tid siden'.

Der findes andre varianter af samme hilsen:
 Assalamu 'Aleylikum Wa Rahmatullah, som betyder "måtte Allahs fred og nåde være med jer".
 Assalamu Aleylikum Wa Rahmatullahi Wa Barakatuh, som betyder "måtte Allahs fred, nåde og velsignelse være med jer".

De sidstnævnte udtryk bruges ikke i dagligt sprog som indledende hilsen – der hører de mest til ved højtidelige lejligheder i forbindelse med religionen eller familieoverhovedet. Dog høres Aleylikum Assalamu Wa Rahmatullahi Wa Barakatuh ofte som et hjerteligt svar på en hilsen.

Andre stavemåder 
 Assalamo alaikum
 Assalamu aleikum
 Salaam
 Selam aleyküm (tyrkisk)
 Selam (tyrkisk for "hej")

Den hebræiske udgave af denne hilsen lyder: shalom aleichem

Se også 
 Islamisk ordbog 

Islam
Arabiske ord
Salamanca

Salamanca er en by i det centrale Spanien og hovedstad i provinsen Salamanca. Byen har et indbyggertal på . Byens universitet blev grundlagt i 1218.

Referencer 

Byer i Castilla y León
Salamitaktik

Salamitaktik, også kendt som salamimetoden og de små skridts politik, er en del og hersk-taktik, hvor man via små skridt i form af flere på hinanden følgende handlinger (som skiver af en salami) søger at nå endemålet. Taktikken går ud på, at man efter en heldig gennemførelse af den første handling øger sine forventninger og krav til modparten i den efterfølgende. Udgangspunktet kan således være beskedent, men såfremt taktikken lykkes, vil modparten gradvist nærmest blive svækket uden at opdage det, og den udførende part vil til sidst få sit mål opfyldt. 

Udtrykket blev skabt sidst i 1940'erne af stalinisten Mátyás Rákosi i Ungarn, der anvendte det som en beskrivelse af kommunistpartiets taktik mod oppositionen i landet. Samme taktik anvendtes af andre kommunistiske stater under den kolde krig. Taktikken er dog ikke forbeholdt kommunismen. Også Adolf Hitler anvendte den så tidligt som 1933, da det lykkedes ham at kriminialisere KPD og SPD. I dag anvendes salamitaktikken bl.a ved større byggeprojekter. Hvis der i et område er for stor modstand mod et motorvejsprojekt, kan man gennemføre et mindre projekt. Når trafikken på strækningen øges, kan man let argumentere for at udvide vejen.

Se også 
Ad hominem
Agent provocateur
Del og hersk-metoden
Frontorganisation
Identitetspolitik
Valgflæsk

Politik
Taktik
Salsa

Salsa kan hentyde til flere artikler:
 Salsa (musik) – en musikgenre.
 Salsa (dans) – en dans.
 Salsa (sovs) – en sovs.
SALT-aftalerne

SALT er en forkortelse for Strategic Arms Limitation Talks. SALT-diskussionerne foregik mellem USA og Sovjetunionen og omhandlede gensidig nedrustning af strategiske kernevåben og deres fremførelsesmidler, raketter. Der var to forskellige samtalerunder, den første begyndte i Helsinki i 1969 og blev omtalt som SALT I, den anden runde blev påbegyndt i 1972 og blev omtalt som SALT II.

SALT I 
SALT I-aftalen blev endeligt underskrevet i Moskva den 26. maj 1972 af USA og Sovjetunionen.

SALT II 
SALT II-aftalen blev underskrevet i 1979 af USA og Sovjetunionen, men blev aldrig ratificeret, da det amerikanske senat ikke ville støtte den. Den var dog alligevel i kraft, da den aldrig officielt blev forkastet. Den 31. maj 1982 erklærede præsident Ronald Reagan, at man så vidt muligt ville forsøge at overholde bestemmelserne i aftalen. Sovjetunionen gjorde det samme.

Den kolde krig
Saltomortale

Saltomortale (af ital. salto, "spring", og mortale, "dødelig") – eller ofte bare salto – er en gymnastisk eller akrobatisk øvelse, hvor man snurrer rundt så fødderne passerer over hovedet. Det kan udføres både forlæns og baglæns.

Typer
Der findes mange typer af saltomortaler:
En dobbeltsalto (eller dobbeltsaltomortale) er en bevægelse der foregår i luften, hvor man fra man sætter af, til man lander igen, har roteret to gange rundt, fremover, eller bagover. Når man laver en dobbeltsalto, springer man ofte i trampetten, dog kan det også laves som start- eller slutmoment på fiberbanen.
 Full-in er, hvor man springer i trampetten. Det er en dobbeltsalto, hvor man i den første rotation laver en helskrue, og ikke noget i den anden rotation.
 En Molberg salto er et spring indenfor udspring og kan gennemføres fra både vippe og tårn. Springet gennemføres med kroppens front vendt mod vandet og efter afsættet roteres baglæns mindst en hel salto inden nedslaget i vandet. Er rotationen begrænset til en halv salto, betegnes springet en Isander.

Noter 

Gymnastiske øvelser
Akrobatik
Salutation

Salutation (lat. salutatio, "hilsen") er præstens hilsen til menigheden ved gudstjenestens begyndelse ("Herren være med eder!").

Skønt grundbetydningen er den samme, skelner man mellem salutation og salutering (det at hilse med kanonsalve eller med håndvåben).

Ritualer
Kristendom
Hilseformer
Salvador (Bahia)

Salvador (Bahia de São Salvador, Bahia) er hovedstaden i den brasilianske delstat Bahia. Byen er et vigtigt 
industri- og handelscenter for den nordlige del af Brasilien. I 2005, var byen den femte mest besøgte turistdestination i 
Brasilien.
efter Rio de Janeiro, Foz do Iguaçu, São Paulo og Florianópolis. En af årsagerne til Salvadors popularitet blandt
turister er den gamle bydel, der  er optaget på UNESCOs liste over verdenskulturarv. En anden er byens strande, hvoraf 
Porto da Barra stranden er blandt verdens bedste. En tredje årsag er, at Salvador er kendt for sit rige kulturliv, der blandt andet bunder i den nære tilknytning til Afrika, godt 80% af byens indbyggere er af afrikansk afstamning

Byen er den tredje mest befolkede by i Brasilien, efter Sao Paulo og Rio de Janeiro og den niende mest befolkede by i
Latinamerika efter Mexico City, São Paulo, Buenos Aires, Lima, Bogotá, Rio de Janeiro, Santiago og Caracas.

Geografi

Beliggenhed 
Salvador er beliggende på en halvø der der på den ene side vender ud imod Atlanterhavet og på den anden side vender ind imod
Allehelgens-bugten (Baía de todos santos). Udover den del af byen der ligger på denne halvø, består kommunen også af 2 større
øer i bugten: Ilha dos Frades og Ilha de Maré. 

Et særligt kendetegn ved Bahia, er den klint, der deler byen i Cidade Baixa ("den lave by" – den nordvestlige del af byen) og Cidade Alta ("den høje by" – resten af byen), der ligger cirka 85 meter højere end Cidade Baixa. I Cidade Alta ligger
byens katedral og de fleste administrative bygninger. Højdeforskellen har gjort, at man i 1873 byggede en elevator til at forbinde de 2 dele af byen: Elevador Lacerda

Administrativ opdeling 
Byen er opdelt i 18 administrative regioner.

I – Centro

II – Itapagipe

III – São Caetano

IV – Liberdade

V – Brotas

VI – Barra

VII – Rio Vermelho

VIII – Pituba / Costa Azul

IX – Boca do Rio / Patamares

X – Itapuã

XI – Cabula

XII – Tancredo Neves

XIII – Pau da Lima

XIV – Cajazeiras

XV – Ipitanga

XVI – Valéria

XVII – Subûrbios Ferroviãrios

XVIII – Ilhas

Klima

Kilder 

 
Verdensarvsområder i Brasilien
Samba

Samba kan henvise til flere artikler

Samba (musik) – en musikgenre af latinamerikansk udspring
Samba (dans) – en dans af latinamerikansk udspring
Samba (program) – et frit softwareprogram
Samba (kortspil) – en variant af canasta
Samba (modstandsgruppe) – En politisk revolutionær modstandsgruppe
Sambo

Sambo har flere betydninger:

 Sambobrydning – en moderne kampsport (russisk judo)
 Zambo – (eller sambo) historisk udtryk om folk med blandet afstamning fra Afrika og de oprindelige folk i Amerika
 Sambo, en person, man deler bopæl og evt. husholdning med, uden at der er tale om en ægtefælle eller kæreste.
 Sambo - Enbo: planter med enkønnede blomster
Se også
 Lille sorte Sambo – en børnebog fra 1899
 Særkønnet – separate hun- og hanblomster, hvis de særkønnede blomster sidder på samme plante, kaldes arten sambo
Sambre

Sambre er en flod der har sit udspring i Frankrig og det meste af sit løb i Belgien. Floden løber ud i Meusefloden ved Namur.

Henvisninger 

Floder i Frankrig
Floder i Belgien
Samovar

En samovar (russisk: selvkoger) er et apparat til opvarmning af vand til tebrygning.

Oprindeligt var samovaren et metalrør midt i en vandbeholder. Røret blev fyldt med glødende trækul, som opvarmede vandet. Det kogende vand aftappes ved hjælp af en hane. Ofte har samovaren øverst en lille kande til koncentreret te. Man skænker lidt koncentrat og fortynder efter behag med kogende vand fra hanen.

Samovarer har mange udformninger nu med elektrisk opvarmning. Anvendes fortrinsvis i Rusland og nabonationer.

Kogegrej
Væskebeholdere
Stikprøve

Indenfor statistik er en stikprøve eller sample en delmængde af en population. Hvis ikke stikprøven er for lille, vil resultatet med en vis sikkerhed være repræsentativt for populationen. Statistikkens opgave er at redegøre for, hvor sikre, de konklusioner som uddrages af stikprøven, egentlig er – udtrykt ved et signifikansniveau. En stikprøve er attraktiv, fordi det er dyrt at undersøge hele populationen.

Eksempler 

Et dagblad ønsker at vide, hvorledes vælgerne vil stemme ved et kommende valg. Det får et analyseinstitut til at ringe til 1200 personer, som spørges om hvad de har tænkt sig at stemme.

En virksomhed ønsker at vide, hvor stor interessen for et nyt produkt er. Der stemmes dørklokker i et beboelseskvarter, hvor forbrugerne spørges om deres forbrugsvaner og indstilling til produktet.

Repræsentativitet 

Det eneste grundlag, som med sikkerhed siger noget om populationen, er en undersøgelse af hele populationen. En stikprøve vil altid indebære en usikkerhed i forhold hertil. Denne usikkerhed måles gennem en vurdering af repræsentativiteten.

Udvælgelsesstrategier

Simpel tilfældig udvælgelse 

Ved simpel tilfældig udvælgelse vælger man – f.eks. ud fra en tabel med tilfældige tal – det antal enheder, som skal med i undersøgelsen ud fra hele populationen. Den enkelte enhed fra populationen skal altså have lige stor sandsynlighed for at komme med i stikprøven.

Man vil eksempelvis kunne udvælge blandt populationen af husholdninger ved hjælp af vejviseren (relativt præcist – der er kun ganske få, som ikke er med) eller telefonbogen (lidt mere upræcist).

Stratifikation 

Ved stratifikation inddeles populationen i nogle (gensidigt udelukkende) dele – strata. I det enkelte strata skal sandsynligheden for at en enhed kommer med i stikprøven være ens for alle enhederne.

Stratifikation kan have en fordel, når variationen i de enkelte strata er mindre end variationen mellem strataene.

Et eksempel på stratifikation kunne være, at en vælgerundersøgelse deles op på beboere i parcelhuse, andelsboliger, lejligheder og andre boformer.

Der kan gennemføres efterstratifikation ved hjælp af registrerede baggrundsvariabler.

Klyngeudvælgelse 

Ved klyngeudvælgelse deles populationen op i et antal klynger, og den del af disse undersøges fuldstændigt.

Fordelen ved klyngeudvælgelse er, at det ofte er billigt at undersøge de enkelte enheder klyngevist. Der er eksempelvis billigt at stemme dørklokker i et helt kvarter.

Statistik
Dataindsamling
Prøver

ar:اختيار العينات (إحصاء)
es:Muestreo en estadística
eu:Laginketa (estatistika)
ja:標本調査
ko:표집
lt:Atranka
no:Prøvetaking
pl:Dobór próby
pt:Base de sondagem
ru:Семплирование (математическая статистика)
tr:Elverişlilik örneği
Sampling (signalbehandling)

Diskretisering eller sampling er indenfor elektronik og signalbehandling/signalanalyse en teknik, hvor man "følger" udsvingene i et analogt signal, ved gentagne gange og med regelmæssige tidsintervaller at måle signalets øjeblikkelige størrelse (udtrykt som enten en strømstyrke eller spænding).

Den hyppighed hvormed man måler signalet, kaldes for samplefrekvensen, og hvis denne er mindst dobbelt så høj som båndbredden af (eller: den højeste frekvens der er til stede i) det målte signal, kan man ud fra de samplede data genskabe det oprindelige signal 100% nøjagtigt – teoretisk set. Dette krav omtales som Nyquists betingelse eller Shannons samplingsteorem efter henholdsvis Harry Nyquist og Claude Shannon.
Er samplefrekvensen mere en dobbelt så stor som den højeste frekvens i signalet taler man om oversampling, og ligeledes hvis signalet indeholder frekvenser højere end den halve samplefrekvens taler man om undersampling.

I teoretiske sammenhænge vil man oftest antage at samplingen foregår "i løbet af" en uendelig kort periode. I så fald kan man skrive:

med . Hvor  er det oprindelige analoge signal,  er det samplede signal, og  er sampleperioden.

Blandt problemer ifm. sampling er jitter (der små variationer i samplefrekvensen) og det såkaldt aliaseringsfænomen.

Sampling indgår som en del af en analog-til-digital konverter (AD-konverter). Her repræsenterer samplingen en diskretisering i tidsdomænet. AD-konverteren skal også sørge for en diskretisering af amplituden og dette betegnes sædvanligvis kvantisering.

Se også 
 Digital signalbehandling
 Fourier-transformation

Digital signalbehandling
Sanctus

Sanctus (latinsk for Hellig) er betegnelsen (efter indledningsordet) for et led i den romersk-katolske messe og er således en del af den kristne liturgi. 

Romerskkatolske kirke
Sandaler

Sandaler er en åben type fodtøj med overdel af remme. De bruges typisk, hvor klimaet er varmt.
Lædersandaler, eller jesussandaler, er en form for sandaler, der er udført i læder. I nyere tid er de kommet på mode omkring 1960, men de kan fortsat købes.
Der er stærke meninger om sokker på i klipklappere og sandaler. Sokker i sandaler er ganske enkelt mere komfortabelt, da sandalerne så klistrer mindre til fødderne. Sokkerne mindsker muligheden for snavs, sand og småsten mellem tæerne. Specielt børn bør benytte sokker i sandaler, da mange sandaler af læder og kunststoffer indeholder mange skadelige kemikalier.
Risikoen for at udvikle fodsvamp er mindre end ved sko. Fodsvamp kan forebygges ved at gå i sandaler.

Referencer

Se også
Sandflugtsmuseet

Sandflugtsmuseet er et museum der oprindeligt lå i fyret på Rubjerg Knude. Den voldsomme sandflugt ved Rubjerg Knude gjorde at museet i starten af 2000'erne måtte flytte til andre bygninger, da fyret blev delvis dækket af sand.

Fyret har nu til huse i Strandfogedgården omkring 1300 m syd for fyret.

Museet lukkede i oktober 2019 pga for få besøgende, besparelser m.m

Eksterne henvisninger 
 Sandflugtsmuseet på Rubjerg Knude kultur- og naturhistories hjemmeside
 Sandflugtsmuseet i Strandfogedgården på Vendsyssel Historiske Museums hjemmeside

Bygninger, konstruktioner og anlæg i Hjørring Kommune
Museer i Region Nordjylland
Sandwich

En sandwich er to stykker hvedebrød med pålæg imellem. 

Sandwiches kan let pakkes og transporteres. Sandwiches kan spises i mange kropspositioner; fx liggende, siddende, stående - og endda gående. Sandwiches spises typisk uden bestik. Sandwiches er fastfood.

En burger eller hamburger kan også kaldes en bøfsandwich.

Historisk 
Navngivet efter, men sandsynligvis ikke opfundet af John Montagu (1718-1792), 4. jarl af Sandwich i det 18. århundrede. Jarlen var begejstret for denne anretning, som tillod ham at spille kort, mens han spiste.

Billeder

Andre betydninger 
Ordet "sandwich" anvendes i dag også om materialer, som er delt i to, tre eller flere lag, fx om geologiske strukturer og om materialer i byggebranchen som krydsfinér.

Se også 
 Cowboytoast
 Hawaii Toast
 Parisertoast

Referencer

Eksterne henvisninger 

 
Fastfood
Sanering

En sanering er et tiltag for at gøre sund eller ordne (af latin: sanare).

Begrebet "sanering" anvendes især vedrørende bygninger og bydele og henviser til virksomhed, der normalt er mere omfattende end byfornyelse: gamle bygninger nedrives og erstattes af nybyggeri (i større eller mindre udstrækning). Som regel medfører saneringen, at (en del af) de oprindelige beboere må flytte væk, hvilket indebærer, at der som et led i forløbet skal foretages genhusning af disse andetsteds.

Begrebet anvendes tillige i bredere betydning, eksempelvis i forbindelse med pengevæsen og økonomi, hvor der ved udtrykket "sanere" menes foretaget gennemgribende oprydninger i uheldige forhold.

Eksterne henvisninger 
Ordbog over det danske sprog http://ordnet.dk/ods/opslag?opslag=sanere&submit=S%F8g

Se også 

Saneringsplan
Byfornyelse
Lov om byfornyelse og udvikling af byer

Byer
Sundhed
Finansiel økonomi
Sankt

Sankt betyder hellig, helgen (af latin sanctus). Ordet bruges kun adjektivisk, dvs. som et beskrivende forled foran helgen(inde)navn: Sankt Hans, Sankt Birgitta osv.

Se også
 Artikler, hvor Sankt indgår kan eventuelt søges under Skt., Sanct, Sct., eller St. plus det øvrige navn, fx Sct. Birgitta Skolen

Religion
Sanktvejtsdans

Chorea (fra græsk khoreia "dans") eller sanktvejtsdans (Sankt Vitus' dans) er en sygdom med ufrivillige rykvise bevægelser.
Årsagen er overaktivitet af neurotransmitteren dopamin og oxytocin i nogle af de områder af hjernen hvor bevægelser kontrolleres.

Tidligere brugtes sanktvejtsdans om alle typer chorea; men i dag bruges den mest om chorea minor (Sydenhams chorea), der kan være en følgesygdom til reumatisk feber (febris rheumatica).
Huntingtons chorea er en fremadskridende arvelig demenssygdom der først viser sig i voksenalderen, og ofte er chorea et af de tidlige symptomer.
Chorea kan være en bivirkning ved medikamentel behandling af Parkinsons sygdom, epilepsi eller psykisk sygdom.

Se også 
 Basalganglier
 Dystoni

Neurologiske sygdomme
Sanssouci

Sanssouci (fransk: "uden bekymring", eller oversat: "sorgenfri") var Frederik den Stores rokokoslot i Potsdam ved Berlin, opført 1745–1747 af arkitekt og maler Georg Wenzeslaus von Knobelsdorff.

Slottet ligger i den østlige del af Park Sanssouci og er et af de mest berømte Hohenzollernslotte i Potsdam, hovedstaden i Brandenburg. Arkitekt Georg Wenzeslaus von Knobelsdorff fik opgaven at udføre slottet efter kongens planer.

Under Frederik Wilhelm 4. af Preussen blev slottet Sanssouci udvidet i 1840–1842 ved ombygning og forlængelse af de to sidefløje. 

Fra 1990 har Sanssouci med slottet og sin vidtstrakte slotspark været opført på UNESCOs liste over verdens kulturarv.

Som en del af parkanlægget indgår Neptungrotten og Orangerieschloss.

Galleri

Eksterne henvisninger 

Potsdam
Slotte i Brandenburg
Huset Hohenzollern
Santa Fe (Argentina)

Santa Fe er hovedbyen i provinsen Santa Fe i det nordøstlige Argentina.

Klima 

Ved sommersolhverv var dagen i 2010 på 14:13 timer, mens den ved vintersolhverv var 10:05 timer.

Kilder

Eksterne henvisninger 

Byer i Argentina
Etableret i 1573
Santos

Santos er en brasiliansk by og kommune i delstaten São Paulo. Byen blev grundlagt i 1543 og ligger dels på øen São Vicente i Atlanterhavet og dels på fastlandet. I 2003 var det anslåede indbyggertal 437.000. Byen har et betydeligt antal turister. Byen ligger ca. 80 km fra storbyen São Paulo som med sine ca. 22 mio. indbyggere er et af verdens største byområder.

Santos er den største havneby i Latinamerika, har store industri- og shippingområder, der ekspederer en stor del af verdens kaffe-eksport foruden andre brasilianske eksportvarer som appelsiner, bananer og bomuld. Byen har også et kaffemuseum, i hvis bygning man engang forhandlede kaffepriser, desuden verdens længste strandpark (omkring 7,3 km) og et fodbold-mindesmærke til ære for byens største spillere, deriblandt Pelé.

Ekstern henvisning 

 Santos' officielle hjemmeside (på portugisisk)

Byer i Brasilien
Havnebyer
Rio São Francisco

Rio São Francisco er en 3.160 km lang brasiliansk flod med udspring i staten Minas Gerais.

Vandløb i Sydamerika
São Paulo

São Paulo [] (portugisisk for apostlen Paulus) er hovedstad i São Paulo-delstaten i Brasilien. Byen er det vigtigste økonomiske, finansielle og kulturelle centrum,  såvel som trafikknudepunkt i landet. Det finansielle centrum er på Paulista Avenue.

São Paulo er det største industrielle område i Latinamerika. Med 12 millioner indbyggere i 2017 er byen en af verdens største byer, og den største by på den sydlige halvkugle.

São Paulo blev grundlagt 25. januar 1554 af portugisiske missionærer fra Jesuiterordenen, der stiftede Colégio de São Paulo de Piratininga for at kristne den indfødte tupi-guarani-befolkning. 

São Paulo blev officielt en by først i 1711. Dyrkning af kaffe medførte opgangstider i 1800-tallet, især fordi kaffeplantagerne lå på egnen ved havnebyen Santos, den gang landets vigtigste eksporthavn. Efter 1881 ankom indvandrere i bølger, især fra Italien og Japan, men også fra andre lande. Her findes den største japanske befolkning udenfor Japan. I starten tog indvandrerne arbejde på de store kaffeplantager.

Centralt i São Paulo ligger den 2 km² store Ibirapuera Park med en lang række kulturelle institutioner, museer, planetarium og uddannelsesinstitutioner i og omkring parken.

Byen har flere store fodboldklubber og stadions. De største klubber er São Paulo FC, som har hjemme på Morumbi med plads til 80.000 tilskuere; Corinthians, der spiller på VM-stadionet Itaqueirao; og Palmeiras, der har hjemme på byens nyeste stadion Allianz Parque.

Blandt disse klubber har både Sao Paulo FC og Corinthians vundet verdensmesterskaberne for klubhold, over henholdsvis Liverpool og Chelsea fra England.

Referencer

Eksterne henvisninger 

 
Etableret i 1554
Saracener

Saracener var en benævnelse, som romerne brugte om de indbyggere, som skilte sig ud fra arabere, og som beboede ørkenerne ved den romerske provins Syria. Senere - især under korstogene - brugtes saracener om muslimer i almindelighed. Da havde termen fået en negativ klang i det kristne Europa.

Etymologi 
Saracen kommer fra græsk sarakēnoí, Σαρακηνός, der menes at komme fra det arabiske ord  (sharqiyyin), som betyder østerlændinge. Oprindelsen til det arabiske ord er imidlertid tvivlsomt ifølge Oxford English Dictionary. En af de tidligste kendte skriftlige kilder er Ptolemæus' værk Geografike hyfegesis fra 100-tallet e.Kr. Han omtaler befolkningsgruppen Sarakenoi, som befolkede den nordvestlige del af den Arabiske halvø, og som han adskiller fra araberne. Ordet kan siden have spredt sig til Vesteuropa via Østromerske Kejserdømme og korsfarerne . Han beskriver desuden "Sarakene" som en region i det nordlige Sinai, der er navngivet efter byen Saraka på samme halvø.

Efter islams indtog i Mellemøsten og specielt under korstogene i middelalderen, anvendtes ordet til almen betegnelse for muslimer, uanset om de var af arabisk herkomst eller ej. Især anvendtes ordet om muslimer på Sicilien og i det sydlige Italien.

Kilder/referencer 

 Retso, Jan. 2003. The Arabs in Antiquity: Their History from the Assyrians to the Umayyads. Routledge. 

Oldtidens folkeslag
Folkeslag i Mellemøsten
Sarasvati

Sarasvati er hinduismens gudinde for musik og viden. Hun er Brahmas kone.

Hinduisme
Sardinien

Sardinien () er en italiensk ø og region syd for Korsika. Øen er den næststørste i Middelhavet, og dens hovedby er Cagliari. Der bor 1.637.639 indbyggere på 24.090 km².

Historie

Tidlig historie 
Fra forhistorien findes de mange tusinde stentårne nuraghe-kulturen har efterladt på øen. De første spor af civilisation på Sardinien er ozieri-kulturen fra ca. 3300 f.Kr. Senere har Sardinien været invaderet af fønikerne, Kartago, Romerriget, Genova og Pisa (på vegne af pavestolen i Rom), Spanien og til sidst Italien.

Kongeriget Sardinien (1164-1861)
Kongeriget Sardinien blev oprettet i 1164. Fra 1720 bestod landet både af øen Sardinien og af Nordvestitalien (Savoyen). I 1796 fordrev franske tropper kongen fra fastlandet. Frem til 1814 bestod kongeriget derfor kun af øen Sardinien. I 1814-1815 får Sardinien sine områder på fastlandet tilbage – endda i udvidet form. Nordvestitalien var kongerigets vigtigste del, mens øen Sardinien kun var en beskeden del af riget. Da Italien blev samlet til et land i 1861, blev kongen af Sardinien konge af hele Italien.

Provinser 
Oprindeligt havde øen fire provinser, men siden 2016 er der 5:

 Cagliari
 Nuoro
 Oristano
 Sassari
 Sud Sardegna

Natur 
Sardinien er kendt for sine smukke badestrande og mange flotte og farverige dykkersteder hvor man bl.a. kan se dyr som muræner, blæksprutter og mange andre.

På øen findes endvidere enkelte spektakulære grotter, herunder Neptuns Grotte.

I bjergmassivet Gennargentu på den centrale del af øen ligger Sardiniens højeste bjerg Punta La Marmora () på 1.834 meter.

Turisme 
Sardinien bliver mest besøgt af italienere og tyskere. Sardinien er først blevet opdaget af andre europæere i de seneste par år.

 
Regioner i Italien
Sargassohavet

Sargassohavet er en del af Atlanterhavet. Havet er kendt for at være det eneste sted, hvor ål yngler. Det ligger ud for Nordamerika.

Eksterne henvisninger 

Randhave i Atlanterhavet
Sari (dragt)

En sari er en indisk dragt, der bæres af kvinder. Dragten består af et 5,5 meter langt firkantet stykke tøj uden sømme, der vikles rundt om kroppen. Endestykket, der hænger frit ned fra kroppen, har som regel en bort i en afvigende farve og med rig ornamentering. Sædvanligvis bæres der et langt underskørt og en kort bluse under sarien. 

Der findes mange forskellige måder at bære sarien på. Hvordan sarien vikles kan fortælle, hvor bæreren kommer fra.

Udover Indien, så er det også populært at have sari på i Bangladesh, Pakistan, Sri Lanka og Nepal. Mange kendte personligheder fra Sydasien, heriblandt Bollywoodskuespillerinder og politikere, er set i sari ved officielle arrangementer, og har derved gjort det kendt udenfor Sydasien.

Eksterne henvisninger 

Klædedragter
Sarkofag

Sarkofag (af græsk sarkophagos: sarx kød, og phagos at spise, altså kødspiser) er en kiste (oprindeligt) af sten til at lægge de døde i. Myten fortæller, at sarkofager oprindeligt var lavet af en speciel slags kalksten, som kunne opløse kroppen på 40 dage. Sarkofager kan være lavet af andre materialer som fx træ.

Sarkofager er oftest ornamenterede og kan anbringes fritstående i gravkamre eller begraves i jorden. I det gamle Egypten anvendtes sarkofager som den yderste kiste af flere, hvori mumien blev placeret.

Sarkofager i Danmark 
I Danmark er konger og dronninger lagt i sarkofager i bl.a. Roskilde Domkirke. Tordenskjolds sarkofag står i Holmens Kirke i København og Holbergs i Sorø Klosterkirke.

Eksterne henvisninger 

Religion
Beholdere
Død
Sarkom

Sarkom er fællesbetegnelsen for ondartede (maligne) kræftformer der udgår fra bindevæv og støttevæv. Dvs. bindevæv, brusk, knogler, muskler, kar og fedtvæv. Alt sammen af mesoderm oprindelse.

Sarkomer har tendens til at sprede sig til blodet.

Referencer

Se også 
 Karcinom
 Adenokarcinom
 Adenom

Kræft
Tumor
Sarong

En sarong eller sarung (udtales [ˈsaɾoŋ] i Bahasa; engelsk: / sərɒŋ /) er en stor tube eller længde af stof, ofte viklet omkring taljen og bæres som en kilt af mænd og som en nederdel af kvinder i det meste af Sydasien , Sydøstasien, Den Arabiske Halvø, Afrikas Horn, og på mange øer i Stillehavet.
Stoffet har oftest vævet mønstre eller ternet, eller kan farvet ved hjælp af batik eller ikat farvning. Mange moderne saronger har trykte designs, som ofte viser dyr eller planter.

Eksterne henvisniner 

Skørter
Satellit

Udtrykket satellit bruges i bredeste forstand om alt, der kredser om en egentlig planet; både naturlige måner og menneskeskabte rumfartøjer. Normalt forstås "satellit" dog primært som et ubemandet fartøj i kredsløb om Jorden. Eksempelvis vejrsatellitter, kommunikationssatellitter, astronomisatellitter og spionsatellitter.

Kommunikationssatellitter kredser oftest i den geostationære bane i cirka 36.000 kilometers højde, således at de befinder sig i samme position set fra jorden. 

Området 400-1.000 kilometer kaldes lav jordbane og foretrækkes af rumstationer (som ISS) og almindelige satellitter, fordi det ligger lige oven for atmosfæren, men under Van Allen-bælterne, og er nemmest at nå med raketter. 
Spionsatellitter vil sædvanligvis også befinde sig i lave baner, for eksempel kredser de amerikanske optiske KH-11-satellitter i 380-860 kilometers højde og Lacrosse radar-satellitterne i 650 kilometers højde.

Kommunikationssatellitter er blevet stadig vigtigere elementer i nutidens globale kommunikation. Globale nyhedsstrømme, internetkommunikation og GPS-tracking er blot nogle få eksempler, som i dag er bredt tilgængelige, og som er totalt afhængige af disse kommunikations- og navigationssatellitter.

Det punkt  i en  satellits kredsløb, hvor den er længst fra Jorden kaldes Apogæum, mens Perigæum er det punkt i en satellits kredsløb, hvor den er tættest på Jorden.

Se også 
 Listen med danske satellitter
 Radar

Kilder/referencer

Eksterne henvisninger 

 www.GNSS.nu
 

 
Rumfart
Solsystemet
Satellitstat

En satellitstat, lydstat, vasalstat eller marionetstat  er en – normalt mindre – stat, som formelt set er selvstændig, men som i praksis helt forvaltes af, politisk domineres af eller står i stærkt afhængighedsforhold til en tilgrænsende stormagt eller i hvert fald dominerende stat.

Udtrykket blev bl.a. brugt om de stater i Østeuropa, bl.a. DDR, der fra 1945 og frem til begyndelsen af 1990'erne domineredes af Sovjetunionen.

Udtrykket marionetregering benyttes ofte om regeringen i en satellitstat. 

Statsformer
Satin

Satin er betegnelsen for alle slags atlaskvævede stoffer af silke, uld og bomuld.

Det specielle ved satinvævningen er at skudtråden løber over 3-5 kamtråde, før det går under 1 kamtråd. Den næste skudtråd er forskudt. Denne teknik gør at stoffet/metervaren bliver helt glat, og vævningen bliver meget svær at se. Er kamtråd én farve og skudtråd en anden, bliver stoffet changerende, dvs. det skifter farve alt efter hvordan det vender.

Satinvævningen kan bruges til al langfibret uld,  silke, bomuld og kunstige fibre.

Se også 

Vævede tekstiler
Satire

Satire er en kunstnerisk gerne humoristisk genre, der latterliggør og udleverer mennesker – og deres dumhed og unoder. Formålet er at underholde og revse ved at udstille mange former for tåbelighed eller uretfærdighed. Ofte med det formål at forbedre eller bekæmpe de tåbelige menneskers magt.

Etymologi 
Ordet "satire"  kommer af satyr latin satur og udtrykket lanx satura, hvor satur betød "fyldt", mens sammensætningen med lanx ændrede betydningen til "blandet". Udtrykket lanx satura oversættes med "et fyldt fad med forskellig frugt".

Historie 

Politisk satire gør grin med politikere og politiske nyheder.
Social satire håner sociale urimeligheder. Sexistisk satire gør nar af afsporet kønslighed, og racistisk satire gør grin med fremmede minoriteter. Antisemitisk – og jødisk – satire gør grin med jøder. Religiøs satire gør nar af tilhængere af farisæisk og fundamental gudsdyrkelse. Fx kendes fra 1500-tallets Danmark historien om, hvordan djævelen under navnet "broder Rus" skaffede sig indpas i Esrom Kloster, hvor han tjente som kok og bevidnede munkenes moralske forfald. Den satire føjer sig ind i traditionen, som også Boccaccio bekendte sig til, da han i Dekameronen skrev om broder Cipolla, der ville vise landbefolkningen en fjer fra ærkeenglen Gabriel, men da han opdagede, at nogle kulstykker havde erstattet fjeren, forsikrede mængden om, at kullene stammede fra bålet, man havde stegt Sankt Laurentius på.

I Romerriget var Juvenal den kendteste af satirikerne. Samuel Johnson anså satire som en meget effektiv måde "at justere ondsindethed og dårskab" på, mens John Dryden sagde: "Satirens sande mål er at korrigere laster." 

Velkendte er Ludvig Holberg og Gustav Wied som i Satyrspil udleverede publikum til latter, men også dem, der desuden gør nar af samfundets magthavere som Rabelais, Cervantes, Voltaire, Swift, P A Heiberg og Hasek.

Ny tid 
Moderne eksempler på politisk satire er det amerikanske TV-show The Daily Show og ATS på Politikens bagside.
Tidligere eksempler er BBC's sitcom Javel, Hr. Minister fra 1980'erne.

DR har haft en tradition for at prioritere politisk satire. Satireprogrammer i 1970'erne var at finde i den bedste sendetid lørdag aften. Programmerne var Hov-hov og Uha-uha, senere TV-ansjosen, Den gode, den onde og den virk'li sjove og Klikk.
I 1990'erne blev satireprogrammerne flyttet til DR2 og fik en vægt mod mediesatire og social satire.
Drengene fra Angora, Rytteriet og til dels Casper & Mandrilaftalen er eksempler på dette skift.
Cykelholdet fra Drengene fra Angora indeholder både mediesatire, da der gøres grin med dokusoap-genren, og social satire, da der gøres grin med cykelsportsfolk.
Andre eksempler på DR's satire er Tjenesten og Svedbanken, der begyndte som radio-satire.
DR's fokus på social satire gav plads til politisk satire med webavisen RokokoPosten, der udkom første gang i 2010 og i dag læses i Berlingske.
I radioen kom den politiske satire i DR's "Snobberne",Selvsving og Radio24syvs Den Korte Radioavis med den fiktive Kirsten Birgit Schiøtz Kretz Hørsholm.

Se også 
 Charlie Hebdo
 Humor
 Karikatur
 Satiretegning
 Du har to køer

Referencer
Sats

Sats har mange betydninger:
 Sats (musik) – en afdeling af et musikværk
 Sats (typografi) – bogtrykmateriale
 Sats (tidsskrift) – nordisk tidsskrift for filosofi

Se også
 Tændsats – en anordning som bruges til at tænde en detonator
 Opsats – flertydig
 Radioforsats – radiomodtager uden forstærker (tuner)
 SATS – forkortelse for Small Aircraft Transportation System
 Gradinddeling
 Takst
 Tarif
Sleipner

Sleipner (oldn.: Sleipnir eller Slejpner) er i nordisk mytologi Odins hingst. Sleipner har 8 ben og løber lige godt i luften som på jorden. I Thors kamp med Hrungner vædder Odin sit hoved på, at Sleipner ikke har sin lige i nogle af de ni verdener.

Ifølge Gylfaginning var Sleipner søn af hingsten Svadilfare og Loke, efter at Loke omskabte sig til en hoppe for at lokke Svadilfare væk fra arbejdet med at rejse en mur omkring Asgård. Aserne havde nemlig indgået et væddemål om, hvor hurtigt arbejdet kunne gøres.

En bygmester af jætteslægt havde tilbudt at bygge en sikker mur omkring Asgard i løbet af kun én vinter. Klarede han det inden fristen, skulle han belønnes med Freja, solen og månen. Aserne regnede det for umuligt, så de tænkte sig, at her fik de en billig mur. Aftalen blev bundet ved mange eder, for jætten oplevede det som utrygt at være blandt aserne uden en fredsaftale, hvis Thor skulle dukke op; han var østpå og sloges med trolde. Bygmesteren gik i gang med arbejdet med hjælp fra sin stærke hest Svadilfare, som fik muren op i en fart. Tre dage før fristen gik ud, var aserne meget bekymrede. Alt tegnede til, at de snart kom til at tabe både Freja og solen og månen. De blev enige om, at Loke var skyld i, at de havde indgået en så risikabel aftale, og pressede ham til at finde en løsning. Følgelig omskabte han sig til en hoppe og lokkede Svadilfare med ind i skoven, hvor han fik sådan en medfart af hingsten, at han senere nedkom med et gråt, ottebenet føl. Bygmesteren tabte ikke bare væddemålet; Thor knuste også hans skalle med Mjølner. 

I Hervors og Hedreks saga er der i digtet Heidreks gåder et vers om Sleipner og Odin:
Gestumblinde sagde:
"Hvem er de toder løber på ti fødder?
Tre øjne har de,men kun en eneste hale."
Heidrek sagde:
"God er din gåde, Gestumblinde,og løst er den:
Det er Odin, der rider på Sleipner!"

Hesten Grane, som i Sigurdskvadet bar guld af hede, siges at nedstamme fra Sleipner.

Noter

Eksterne henvisninger 

 

Heste i nordisk mytologi
Odin
Trud

Trud (Þrúðr) er i nordisk mytologi Thor og Sifs datter og søster til Modi.

Hun er halvsøster til Thors søn Magni, som han har med Jernsaxa og Sifs søn Ull.

Trud skulle have ægtet en dværg ved navn Alviss. Men da han kom til Asgård ville Thor have at han skulle bevise sit værd (sin visdom). Da dette stod på til efter solopgang, og da solens stråler ramte ham, blev han forvandlet til sten, og Trud forblev ugift.

Trud er også navnet på en af valkyrierne, der serverer øl til einherjer i Valhal (Grímnismál, stanza 36). De to er muligvis den samme figur.

Trud er desuden en af hovedpersonerne i Lars-Henrik Olsens roman Erik Menneskesøn.

Se også 
 De nordiske guders familietræ

Referencer 

Valkyrier
Aser
Thor